b'\n_START_ARTICLE_\nPape\xc5\xbe Pelagij II.\n_START_SECTION_\nSmrt\n_START_PARAGRAPH_\n589 je Tibera  prestopila bregove ter povzro\xc4\x8dila poplave in kugo. Pape\xc5\xbe je za preizku\xc5\xa1eno ljudstvo vse \xc5\xbertvoval: odprl jim je svojo pala\xc4\x8do in bolnike negoval z lastnimi rokami. Tako se je tudi sam oku\xc5\xbeil in podlegel neozdravljivi bolezni in umrl 7. februarja 590 v Rimu. Pokopali so ga v baziliki svetega Petra._NEWLINE_Nekateri viri ga imajo za svetnika; v novem svetni\xc5\xa1kem koledarju ga ni.\n_START_SECTION_\nZanimivost\n_START_PARAGRAPH_\nPravijo, da kadar je za\xc4\x8del ku\xc5\xbeni bolnik kihati, ni bil ve\xc4\x8d dale\xc4\x8d od smrti. Zato je pape\xc5\xbe Pelagij uvedel navado, da so kihajo\xc4\x8dega bolnika pokri\xc5\xbeali na \xc4\x8delo, na usta in na prsa, kar se je na Slovenskem ohranilo vse do danes. Iz tega razloga se pri kihanju re\xc4\x8de: \xc2\xbbBog pomagaj!\xc2\xab\xc2\xa0- da bi se obrnilo z Bo\xc5\xbejo pomo\xc4\x8djo na bolje in da bi bolnik bolezen premagal.'